Skakaonica "Toni Seelos"
Skakaonica "Toni Seelos" jest skijaška skakaonica u Seefeldu, u austrijskoj pokrajini Tirol, nedaleko od Innsbrucka. Kompleks se sastoji od dvije skakaonice: jedna je veličine HS 109 (K-99), a druga HS 75 (K-68). Do skakaonica je i staza za skijaško trčanje sa stadionom. Otvorena je 1931. pod imenom Jahnschanze, ali je 1948. preimenovana u čast austrijskog skakača Tonija Seelosa. Ovdje su održana takmičenja na maloj skakaonici na ZOI 1964. i 1976., te na svjetskim prvenstvima 1985. i 2019. Također se redovno održavaju i takmičenja u okviru Svjetskog kupa u nordijskoj kombinaciji.